Carl von Linneu estió o fundador d'a biolochía sistematica en 1737, sosteneba que «existen tantas especies diferents como formas creyó en un principio o Supremo Creyador». Sobre esta ideya construyó o suyo Systema Naturae de clasificación de plantas y animals, con o que prebó de clasificar a los sers vivos atendendo a lurs caracteristicas naturals. Linneu creyó a nomenclatura binomial, en a que tota especie ye definida por dos parabras en latín: un sustantivo, que representa el chenero, y un adchectivo, que representa a especie; as dos parabras constituyen o nombre scientifico d'a especie. A teoría de Linneu d'especies fixas y inmutables como las que creyó Dios ye conoixida como fixismo, y fació que dende ixe inte a relichión cristiana s'oposase a la posterior ideya d'evolución de beluns. Manimenos Linneu no se dio cuenta que d'esta manera establiba una serie de relacions de parentesco que deixaba traslucir as relacions evolutivas.